Generali Osiguranje Srbija
Generali Osiguranje Srbija je druga po veličini osiguravajuća kuća u Srbiji, odmah nakon Dunav Osiguranja (kompanija u državnom vlasništvu). Kompanija se registrovana za obavljanje poslova životnog i neživotnog osiguranja, sa sedištem u Beogradu. Deo je Generali Grupe, jedne od najvećih globalnih kompanija iz oblasti osiguranja. Generali Grupa je osnovana 1831. godine, i danas je prisutna u više od 60 zemalja, u preko 420 kompanija, sa blizu 74,000 zaposlenih. Generali Grupa je ostvarila 70 milijardi evra prihoda od premije u 2016. godini.

Generali u Srbiji 
Generali Osiguranje Srbija zauzima 23% tržišnog učešća i ima lidersku poziciju u prodaji životnog i zdravstvenog osiguranja. Prema izveštaju Narodne Banke Srbije, najažurnija je osiguravajuća kuća u isplati šteta.

Kompanija je osnovana 1998. godine, pod imenom Delta Osiguranje, koja je bila u privatnom vlasništvu, sa fokusom na osiguranju imovine. Generali Grupa 2006. godine se vraća na srpsko tržište i postaje većinski vlasnik novoosnovane kompanije. Početkom 2007. godine kompanija postaje lider na tržištu životnog, zdravstvenog i putnog osiguranja. U septembru 2014. godine Generali Grupa postaje stopostotni vlasnik i menja naziv u Generali Osiguranje Srbija a.d.o. Kompanija nastavlja da bude tržišni lider u prodaji životnog i zdravstvenog osiguranja.

Prodajna mreža 
Generali Osiguranje Srbija se nalazi u 58 gradova u Srbiji.

Akcionarska i vlasnička struktura 
Struktura akcionarskog kapitala:
 99,95% Generali CEE Holding B.V.
 0,05% GP Reinsurance EAD

Generali Osiguranje je osnivač i vlasnik Generali Reosiguranja Srbija, Generali Društva za upravljanje dobrovoljnim penzijskim fondovima i Generali Osiguranja u Crnoj Gori.

Proizvodi/usluge 
 Životno osiguranje
 Osiguranje imovine
 Osiguranje motornih vozila
 Putno osiguranje
 Zdravstveno osiguranje
 Osiguranje od nezgode
 Osiguranje poljoprivrede

Sponzorstva 
Generali Osiguranje Srbija je generalni sponzor Međunarodnog poljoprivrednog sajma i jedan je od sponzora Elle Style Awards događaja.

Interesantne činjenice 
Miloš Obrenović, knez Srbije, posedovao je Generali polisu osiguranja.

Reference

Spoljašnje veze 
 Zvanični sajt Generali Osiguranja Srbija
 Generali Društvo za upravljanje dobrovoljnim penzijskim fondovima

Предузећа из Београда
Осигурање